Diari Oficial de la Generalitat Valenciana


Sumari del DOGV 8549, del 16-05-2019 (2019/4866)

RESOLUCIÓ de 9 de maig de 2019, del director de l'Agència Valenciana de Foment i Garantia Agrària, per la qual s'amplia el termini de presentació de sol·licituds de pagament de les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu, dels grups d'acció local LEADER 2014-2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8549

Data del DOGV
:   16-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4866


Data del document
:   09-05-2019

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 9 de maig de 2019, del director de l'Agència Valenciana de Foment i Garantia Agrària, per la qual s'amplia el termini de presentació de sol·licituds de pagament de les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu, dels grups d'acció local LEADER 2014-2020. [2019/4866]  
  
  
Per mitjà de la Resolució de 6 de juliol de 2018 (DOGV 8337, 12 de juliol) es van convocar les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu, dels grups d'acció local LEADER 2014-2020, a l'empara de l'Ordre 13/2018, de 10 d'abril, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8728, 20 d'abril), per la qual s'estableixen les bases reguladores per a l'execució en l'àmbit de la Comunitat Valenciana de les actuacions que comprén aquesta submesura, previstes en el Reglament (UE) 1305/2013, del Parlament Europeu i del Consell, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER).  
D'acord amb el que estableix l'apartat nové de la Resolució de 6 de juliol de 2018, el termini de realització i justificació de la despesa de les persones o entitats beneficiàries preveu com a màxim el 30 d'agost per a les anualitats 2018 i 2019, amb excepció de les ajudes destinades a creació d'empreses no agrícoles en zones rurals, el termini màxim de les quals finalitzarà el 30 de novembre de 2019. Així mateix, estableix que per a l'anualitat 2020 la justificació de la despesa es realitzarà com a màxim el 30 de juny d'aquest exercici.  
L'existència d'ajudes que requereixen la presentació de projectes tècnics que han de sotmetre's a informe de l'oficina de supervisió de projectes o bé estan subjectes a licitació pública, dificulten el compliment del termini de realització del projecte i justificació de la despesa en els terminis previstos en l'apartat nové de la resolució esmentada, la qual cosa fa convenient ampliar aquests terminis, d'acord amb el que disposa l'article 32 de la Llei 39/2015, del procediment administratiu comú.  
De conformitat amb el que disposa l'article 28 de la Llei 5/1983, de 30 de desembre, del Consell, així com en el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, i en l'article 13.1 del Decret 123/2006, de 8 de setembre, del Consell, pel qual s'aprova l'estatut de l'Agència Valenciana de Foment i Garantia Agrària, resolc:  
  
Apartat únic  
Conforme amb el que s'estableix en l'article 32 de la Llei 39/2015, del procediment administratiu comú, s'amplien els terminis establits en l'apartat nové de la Resolució de 6 de juliol de 2018 (DOGV 8337, 12 de juliol), per la qual es van convocar l'ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions conforme a l'estratègia de desenvolupament local participatiu, dels grups d'acció local LEADER 2014-2020, en els termes següents:  
1. Les sol·licituds de pagament i la documentació que les acompanya es presentaran preferentment en el registre de la conselleria competent en matèria d'agricultura, que estarà obert al públic els dies laborals, de dilluns a divendres, de les 09.00 hores a les 14.00 hores, i té la seu en el carrer de la Democràcia, 77, edif. B4 - P2, 46932 València, o en la forma establida en l'article 16 de la Llei 39/2015, d'1 d'octubre, del procediment administratiu comú de les administracions públiques, i es podran presentar també en qualsevol dels registres previstos en la legislació reguladora del procediment administratiu comú.  
  
2. Els subjectes obligats a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, així com les persones sol·licitants que no estant obligats a això opten per aquesta via, presentaran les sol·licituds de pagament telemàticament a través de la seu electrònica de la Generalitat en l'URL següent:  
http://www.gva.es/portal/page/portal/inicio/procedimientos'id\_proc=18056  
Una vegada esgotat el termini de justificació sense que les entitats o persones beneficiàries presenten la documentació completa i correcta, seran requerides perquè la presenten en el termini improrrogable de 15 dies hàbils.  
3. El termini de realització i justificació de la despesa per les persones o entitats beneficiàries s'estableix, amb caràcter general, com a màxim el 30 d'agost de 2019 per a l'anualitat corresponent a 2019. Per a l'anualitat corresponent a 2020 la justificació de la despesa es realitzarà com a màxim el 30 de juny d'aquest exercici.  
Per a les ajudes destinades a creació d'empreses no agrícoles en zones rurals, la justificació de la despesa relativa a l'anualitat 2019 finalitzarà com a màxim el 30 de novembre de 2019, amb independència que requerisquen la presentació de projectes tècnics que hagen de sotmetre's a informe de l'oficina de supervisió de projectes.  
Per a la resta d'ajudes que continguen una única anualitat 2019 o bé anualitats 2019 i 2020 i requerisquen la presentació de projectes tècnics que hauran de sotmetre's a informe de l'oficina de supervisió de projectes o que estiguen subjectes a licitació pública, el termini de justificació de la despesa corresponent a l'anualitat 2019 finalitzarà com a màxim el 19 de novembre de 2019.  
Per a les ajudes que continguen una única anualitat 2020 i requerisquen la presentació de projectes tècnics que han de sotmetre's a informe de l'oficina de supervisió de projectes o que estiguen subjectes a licitació pública, el termini de justificació de la despesa corresponent a aquesta anualitat finalitzarà com a màxim el 30 de setembre de 2020.  
4. L'incompliment dels terminis previstos per a la realització de la inversió i la presentació de la justificació de les despeses realitzades en cada anualitat, suposarà la pèrdua de l'ajuda corresponent a l'anualitat en qüestió, o de la totalitat en cas d'una única anualitat.  
5. Per al pagament de l'ajuda, serà necessari que, abans de la data establida en la resolució com a fi de la realització i justificació, les inversions estiguen totalment acabades, la maquinària i equip instal·lats i en funcionament, i els pagaments totalment justificats per mitjà de les factures i justificants de pagament. L'incompliment d'aquesta condició, sense obtindre pròrroga, ocasionarà la pèrdua de l'anualitat o de l'ajuda total, si escau.  
6. Es podrà sol·licitar la pròrroga del termini per a la justificació de l'ajuda en els termes establits en l'article 21 de l'Ordre 13/2018.  
  
  
València, 9 de maig de 2019.- El director de l'Agència Valenciana de Foment i Garantia Agrària: Francisco Rodríguez Mulero.